
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/165/2012
	                                   Bucureşti,13.06.2012 

                          PL x. 192/2012


RAPORT 

asupra proiectului de Lege pentru completarea Legii nr.60/1991 privind organizarea şi desfăşurarea adunărilor publice

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege pentru completarea Legii nr.60/1991 privind organizarea şi desfăşurarea adunărilor publice, trimis cu adresa nr. PL.x. 192 din 29 mai 2012 şi înregistrat cu nr. 32/165 din 31.05.2012. 

Proiectul de lege are ca obiect de reglementare completarea Legii           nr. 60/1991 în sensul instituirii posibilităţii ca organizatorii oricărui tip de adunări publice să poată opta între a plătii o taxă de salubrizare a zonei în care se desfăşoară manifestaţia sau a traseelor pe care le parcurg participanţii şi a depune o garanţie la autorităţile administraţiei publice locale pe care să o poată recupera în termen de 5 zile de la data salubrizării ariilor respective.  

2.  Consiliul Legislativ, cu nr. 1334/15.12.2011, a avizat favorabil iniţiativa legislativă.

Guvernul, prin punctul său de vedere, trimis cu adresa nr. 54/DPSG din 13.01.2012, nu susţine adoptarea acestei propuneri legislative în forma prezentată. 

3 Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Senatul,  în şedinţa din 21 mai a.c., a adoptat această propunere legislativă, în condiţiile art. 75, alin. (2) teza a III-a din Constituţia României, republicată. 

5.  La lucrările Comisiei au fost prezenţi 19 deputaţi din totalul de 23 de membri.

6. Potrivit prevederilor art. 54 şi 55 din Regulamentul Camerei Deputaţilor, republicat, la lucrările Comisiei a participat în calitate de invitat domnul col Moise Aurel, şeful Departamentului pentru ordine publică al Jandarmeriei Române. 


În urma dezbaterilor, în şedinţa din 13 iunie 2012, membrii Comisiei, cu unanimitate de voturi, au hotărât să propună plenului Camerei Deputaţilor respingerea acestei iniţiative legislative, din următoarele considerente: 


- textul propus de către iniţiatori nu este corelat cu prevederile art. 12 lit. e) din aceeaşi lege care enumără printre obligaţiile organizatorilor de adunări publice şi aceea de a achita anticipat, pe bază de deviz şi factură, contravaloarea serviciilor şi a amenajărilor solicitate consiliilor locale pentru desfăşurarea normală a adunărilor publice;  


- stabilirea cuantumului taxei sau a garanţiei de către autorităţile administraţiei publice locale ar putea contribui la descurajarea adunărilor publice. 

	Preşedinte,

Costică CANACHEU



Daria Cotoc
şef serviciu

